Edasi läheb kõik nagu strateegiamängus tavaliselt - tuleb koguda kolme  erinevat tüüpi resursse, võidelda Leviaatani spooride ja hullemategi vaenlastega, laiendada oma hõljujate eluruumi, ehitada uusi objekte. Mängu tegijate poolt reklaamitud "seikluslik element" seisneb mitmesuguste maagiliste asjade korjamises ning nende hilisemas kasutamises valitud kohtades. Ühelt Tooni saarelt teisele liikudes suureneb pisut võimalike ehitatavate objektide arv, kuid seda mitte kauaks. Peagi piirdub areng vaid olemasolevate objektide täiustamisega ja mäng muutub tõeliselt igavaks ühest  tasemest teise mängimiseks.